किसानों की गन्ना पैदावार बढ़ाने को लेकर वैज्ञानिक-किसानों की चर्चा आज
करनाल | चौ.चरण सिंह हरियाणा कृषि विश्वविद्यालय क्षेत्रीय अनुसंधान केंद्र करनाल 2 मार्च को गन्ना पैदा करने की आधुनिक तकनीकियों पर एक दिन का प्रशिक्षण एवं चर्चा कार्यक्रम आयोजित करेगा। कार्यक्रम में गन्ना वैज्ञानिक तथा हरियाणा कृषि विभाग के उच्च अधिकारी एवं गन्ना किसान एक साथ इकट्ठे होंगे। क्षेत्रीय निदेशक डाॅ. समर सिंह ने बताया कि इस प्रशिक्षण में गन्ना तथा चीनी की पैदावार को बढ़ाने के लिए आधुनिक तकनीकों जैसे उत्तम गुणवक्ता का बीज उत्पादन करना, मशीनीकरण, अंत: फसलीकरण, समन्वित खाद, प्रबंधन, जैविक तथा कार्बनिक खादों का प्रयोग, कीट बीमारियों का प्रबंधन आदि का प्रशिक्षण दिया जाएगा तथा महत्वपूर्ण विषयों पर चर्चा की जाएगी। यह प्रशिक्षण गन्ना किसानों के लिए बहुत महत्वपूर्ण है शुगर फैड के चेयरमैन चंद्र प्रकाश कथूरिया इस प्रशिक्षण कार्यक्रम की अध्यक्षता करेंगे।
hin_Deva hin_Deva